|  |  |  |  |  |  |  |
| --- | --- | --- | --- | --- | --- | --- |
| **KKV kategooria ja indikaator** | **KKV määramise alus­ andmed (vt lisa A)** | **Leitud ohud**  **(märkige allikad,[[1]](#footnote-1) vt lisa A)** | **Riski tunnus, kasutatud tõendid** | **Mõju ulatus** | **Riski tase**  **ja kirjeldus (muu kui madala riski korral)**  **Märkige ületatud läve väärtus ja põhjendage iga läve tulemust** | **Kontrolli**­**meetmed**  **K – kohustuslik**  **S – soovituslik** |
|  | | | | | | |
| KKVM 3.0  Kättesaada­vad andmed on piisavad, et a) määrata kindlaks iga KKV esinemine JA b) hinnata metsama­jandamis­tegevuste ohte KKVdele. | 1, 2, 3, 4, 5, 6, 7, 8, 9 |  | Eesti metsad on inventeeritud, kõik teadaolevad KKVd on kindlaks määratud ning leitavad riiklikus andmebaasis EELIS. Bioloogilise mitmekesisuse andmeid uuendatakse regulaarselt.  Käesoleva hindamise raames liigitatakse KKVd järgmiselt:  1. KKV – kõik kaitsealused liigid, k.a:  - linnudirektiivis loetletud linnuliigid;  - loodusdirektiivi II lisas loetletud liigid;  - riigis range kaitse all olevad liigid;  - riigis kaitse all olevad liigid.  2. KKV – suured metsaalad: UNESCO maailmapärandi alad, Ramsari alad, loodusreservaatide, biosfäärikaitsealade, rahvus- ja regionaalparkide metsad.  3. KKV – Natura 2000 alad, metsade vääriselupaigad.  4. KKV – ökosüsteemikaitsemetsad ja kaitsemetsad.  5. KKV – ei kohaldata.  6. KKV – kultuuriväärtuste piires või ümber paiknevad metsad. Mõisapargid, oluliste ajalooliste paikade metsad.  Eesti metsad on hästi uuritud ja väärtused on kindlaks tehtud. Andmete geograafiline jaotus on piisav ning teadmistes oluliste alade kohta pole suuri lünki. Enamik olulisi metsaalasid on riikliku või ELi tähtsusega kaitsealade piirides. Jätkub KKVde seire, uute liikide ja alade kaardistamine ning uute KKVde kindlaksmääramine. | Kogu riik | Madal risk | Ei kohalda­ta |
| KKV 3.1 Bioloogi­lise mitme­kesisuse kontsent­reerumine, kaasa arvatud endeem­sed liigid ja harulda­sed, ohustatud ja eriti ohustatud liigid, mis on olulised globaalsel, regionaal­sel ja riiklikul tasandil. | 1, 2, 3, 4, 5 | Elupaikade hävimine, liikide hävimine | Kõik kaitstavad alad ja kaitsealuste liikide elupaigad (v.a I ja II kategooria liigid) on kantud avalikesse andmebaasidesse (EELIS) või märgitud metsamajandamiskavadesse (k.a I ja II kategooria liigid). I kategooria kaitsealustest liikidest teatatakse maaomanikule kirjalikult. Maaomanikel ja teistel huvitatud isikutel on põhiteabele otsene juurdepääs. Enne raie lubamist kontrollib Keskkonnaamet kaitstavate elupaikade ja liikide esinemist.  Viidatud seaduste täitmist kontrollivad Keskkonnainspektsioon ja Keskkonnaamet. Õigusrikkumiste avastamise korral määrab sunnivahendid Keskkonnainspektsioon.  Keskkonnainspektsiooni esitatud statistika kohaselt kontrolliti 2012. aastal 938 ja 2013. aastal 990 ala. Kaitstavate elupaikade ja liikide seotud rikkumisi leiti 2012. aastal kolm ja 2013. aastal kaks.  Keskkonnainspektsiooni esindajad kinnitasid kohtumisel, et kaitsesüsteem toimib hästi ja selles valdkonnas suurt riski ei ole. Viimasel kahel aastal tuvastatud rikkumised olid väikese ulatusega juhtumid, mille käigus oli ületatud kaitsealuse liigi püsielupaiga piiri ja seal mõned puud raiutud.  Seaduse kohaselt tuleb metsamajandamistegevusi kavandada ja läbi viia vastavalt metsaraiet käsitlevatele eeskirjadele. Need sisaldavad nõudeid haruldaste ja ohustatud linnuliikide pesitsuspaikade kaitseks, samuti nõudeid jätta metsa säilikpuid ja surnud puid elustiku mitmekesisuse kaitseks.  Eesti õigusaktid käsitlevad kõiki selle indikaatori aspekte. | Kogu riik | Madal risk | Ei kohaldata |
| KKV 3.2 Puutumatud metsamaastikud, suured maastikutasandi ökosüsteemid ja ökosüsteemide mosaiigid, mis on olulised globaalsel, regionaalsel ja riiklikul tasandil ning mis sisaldavad suurema osa looduslikult esinevate liikide elujõulisi populatsioone looduslikes leviku- ja arvukusmustrites. | 1, 2, 3, 4, 5 | Nende maastike ja ökosüsteemide hävitamine | Ajalooliste maakasutus- ja metsamajandusviiside mõjul on suurem osa praegustest Eesti metsadest poollooduslikud ökosüsteemid väikeste looduslähedases seisundis puistuosadega. Uuringud näitavad, et viimastel sajanditel on kõigis Eesti metsades toimunud erinevad majandamistegevused ekstensiivsest kuni väga intensiivse, maakasutuse muutust hõlmava metsamajandamiseni. 1970ndatel peatati metsamajandamistegevus väärtuslikes metsades loodusreservaate sisaldavate kaitsealade loomise tõttu.  Eestis on loodud UNESCO maailmapärandi, Ramsari konventsiooni ja HELCOMi alad (HELCOMi konventsiooni alusel moodustatud Läänemere kaitsealad).  Suurte maastikualade elustiku mitmekesisuse säilitamiseks on olulised veel rahvusparkide, loodusparkide ja biosfäärikaitseala väärtuslikud metsad. Neid kõiki majandatakse looduskaitseseaduse kohaselt kaitse-eeskirjade alusel või ei majandata üldse.  Praegu pole tõendeid, et säilinud olulisi suuri metsaalasid mõjutaks metsamajandamistegevus.  Suurem osa olulisi maastikutasandi ökosüsteeme on riigi tasandil moodustatud loodusreservaatide või biosfäärikaitsealade koosseisus. Metsamajandamistegevuse kohta neil aladel tõendid puuduvad. | Kogu riik | Madal risk | Ei kohaldata |
| KKV 3.3 Haruldased, ohustatud ja eriti ohustatud ökosüsteemid, elupaigad ja refuugiumid. | 1, 2, 3, 4, 5, 8 | Nende elupaikade ja ökosüsteemide hävitamine | Majandamistegevust kõrge kaitseväärtusega metsades reguleerivad looduskaitseseadus, metsaseadus ning nendega seotud õigusaktid ja eeskirjad.  Eestis ei ole praegu ürgmetsi, säilinud vanad loodusmetsad on enamasti range kaitse all, kuuludes kaitsealade sihtkaitsevöönditesse või loodusreservaatidesse.  Looduslike metsaelupaikade ja väärtuslike ökosüsteemide esinduslikke näiteid inventeeritakse ja kaitstakse vastavalt loodusdirektiivile (nõukogu direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta) ning need määratakse Natura 2000 võrgustiku aladeks. Enamik Natura 2000 aladest kattub riigi kaitsealadega ning on seega kaitse all nii riigi kui ka rahvusvahelisel tasandil.  Keskkonnainspektsiooni esindajad kinnitasid kohtumisel, et kaitsesüsteem toimib hästi ja selles valdkonnas suurt riski ei ole. Viimasel kahel aastal tuvastatud rikkumised olid väikese ulatusega juhtumid, mille käigus oli ületatud kaitsealuse liigi kaitsevööndi piiri ja raiutud seal mõned puud.  Eesti seaduste kohaselt on metsa vääriselupaikade (VEP) kaitse erametsaomanikule vabatahtlik. Vääriselupaik on kuni seitsme hektari suurune kaitset vajav ala, mis asub väljaspool kaitstavat loodusobjekti ja kus kitsalt kohastunud, ohustatud, ohualdiste või haruldaste liikide esinemise tõenäosus on suur. Metsaomanik võib sõlmida riigiga lepingu ja vääriselupaika kaitsta. Sel juhul maksab riik omanikule VEPi säilitamise eest hüvitist ning omanik ei tohi vääriselupaigas teha raiet ega seda muul viisil majandada. Eesti riik on sõlminud 221 sellist lepingut, mis hõlmavad kokku 407 ha. Kui erametsaomanik ei soovi VEPi kaitsta, tohib ta seal raiet teha. VEPide asukohad on leitavad Metsaregistris ning raieloa andmisel on võimalik kontrollida, kas metsamaterjali varutakse vääriselupaigast. Kui aga raiet tehakse metsateatiseta (väikeses mahus sanitaarraie on lubatud metsateatist esitamata), on VEPi külastamine ainuke viis selle puutumatust kontrollida.  Eesti metsades on 12 164 VEPi kogupindalaga 21343,9 ha. Riigimetsades on 8232 VEPi kogupindalaga 16306,8 ha ja erametsades 3932 VEPi kogupindalaga 5307,1 ha.  NEPCon küsis vääriselupaikades toimunud raiete kohta lisateavet Keskkonnaagentuurilt ja Keskkonnaministeeriumilt. Selgus, et viimastel aastatel on erametsades, mille kohta ei ole sõlmitud VEPi kaitse lepingut, igal aastal lubatud raiet 2-2,5%-l VEPide kogupindalast. Kuigi kogu raielubadega hõlmatud metsa ei raiuta, on see arv kaitselepinguta VEPide koguarvu kohta siiski suur.  Riigimetsades, VEPi kaitse lepinguga hõlmatud erametsades ning FSC ja PEFC sertifitseeritud erametsades on vääriselupaigad kaitse all.  Eeltoodut arvestades on selle indikaatori riskitase seotud üksnes metsa vääriselupaikadega. Sertifitseerimata erametsa risk on „määratletud” ning FSC ja PEFC sertifikaadiga metsade (sh riigimetsade) risk „madal”. | Madal risk sertifitseeritud metsades (k.a kõik riigi- ja erametsad) ning määratletud risk sertifitseerimata erametsades | Selle indikaatori riskitase võib olla "määratletud" seoses sertifitseerimata erametsade vääriselupaikade kaitsega metsamajandamistegevuse kahjuliku mõju eest. Võimalikud kontrollimeetmed hõlmavad ostja võimalust kontrollida kõiki kättesaadavaid infoallikaid kasutades, et hangitud materjal ei pärine vääriselupaigast. | 1. Kas tooteid on võimalik seostada konkreetse raielangiga metsas?  1.1 Kui jah, vt punkt 2.  1.2 Kui ei, siis tooteid hankida ei tohi.  2. Kas metsaomanik on sõlminud riigiga lepingu metsa vääriselupaiga kaitsmiseks tema maal?  2.1 Kui jah, võib tooteid hankida.  2.2 Kui ei, vt punkt 3.  3. Kas metsa ülestöötaja nõustub sõlmima lepingu biomassitootjaga ning on võtnud kohustuse mitte tarnida VEPist pärinevat puitu?  3.1 Kui jah, vt punkt 4.  3.2 Kui ei, siis tooteid hankida ei tohi.  4. Kas on antud raieluba?  4.1 Kui jah, vt punkt 6.  4.2 Kui ei, vt punkt 5.  5. Raied ilma metsateatiseta (vastavalt metsaseadusele).  5.1 Kui kättesaadava teabe kohaselt metsamajandamisüksuses vääriselupaiku ei ole, võib tooteid hankida.  5.2 Kui metsamajandamisüksuses on vääriselupaik, tuleb vääriselupaiga puutumatus tõendada kohapealse auditiga.  6. Kas raielank, mis on märgitud metsamaterjali tarnimisel esitataval metsateatisel, kattub metsa vääriselupaiga asukohaga vastavalt kättesaadavatele infoallikatele (<http://register.metsad.ee/avalik/>)?  3.1 Kui jah, siis tooteid hankida ei tohi.  3.2 Kui ei, siis võib tooteid hankida. |
| KKV 3.4 Põhilised ökosüsteemiteenused kriitilistes olukordades, kaasa arvatud valgalade ning erosioonikartlike muldade ja nõlvade kaitse. | 1, 2, 3, 4, 5, 7 |  | Metsamajandamistegevust veekaitsevööndis, ranna- ja kaldakaitsevööndis ning erosioonile vastuvõtlikel muldadel reguleerivad veeseadus, looduskaitseseadus, metsaseadus ja seonduvad õigusaktid.  Keskkonnainspektsiooni ülesandeks on nende seaduste täitmise pidev järelevalve.  Keskkonnainspektsiooni esitatud statistiliste andmete kohaselt kontrolliti 2012. aastal 938 ja 2013. aastal 990 ala. Keskkonnanõuete rikkumisi leiti 2012. aastal 22 ja 2013. aastal 14.  Keskkonnainspektsiooni esindajad kinnitasid kohtumisel, et kaitsesüsteem toimib hästi ja selles valdkonnas suurt riski ei ole. Tuvastatud rikkumised on olnud väikese ulatusega, nt mõningane mullakahjustus või väikesemahuline raie kaitsevööndis. Riigimetsad ja erametsad nõuete järgimise poolest oluliselt ei erine. Kui rikkumine leitakse riigimetsas, heastatakse kahju kiiremini.  Metsaseaduse § 231 sätestab, et planeeringuga asula või elamu kaitseks õhusaaste, müra, tugeva tuule või lumetuisu eest või tuleohu vähendamiseks või metsatulekahju leviku tõkestamiseks määratud metsa majandamisel võib kohaliku omavalitsuse üksus kokkuleppel maaomanikuga seada piiranguid uuendusraie tegemisel raieliigile ning lageraie tegemisel langi suurusele ja raievanusele. | Kogu riik | Madal risk |  |
| KKV 3.5 Paigad ja ressursid, mis on möödapääsmatud kohalike kogukondade ja põlisrahvaste põhivajaduste rahuldamiseks (elatis, tervis, toitumine, vesi jne) ning mis määratakse kindlaks nimetatud kogukondade ja põlisrahvaste kaasabil. | 2, 3, 4, 6, 9 |  | Riigis pole põlisrahvast FSC/ÜRO määratletud tähenduses (ingl *indigenous peoples*), sest eestlased on oma kodumaal põliselt elav rahvas – põlisrahvas üldises tähenduses (ingl *native people*). Eestis on siiski olemas ka rahvusvähemused (traditsioonilised kogukonnad), nagu venelased, soomlased jt. Traditsiooniliste rahvarühmade õiguste kaitse madala riski kinnitamiseks vaadati lühidalt üle mitmesugused aruanded. Kõik aruanded kinnitavad, et Eesti seadused tagavad traditsiooniliste õiguste piisava kaitse.  Seaduste kohaselt tohib päeva ajal era- ja riigimetsas viibida ning marju ja teisi mittepuidulisi metsasaadusi korjata (v.a loodusreservaatides ning kaitsealuste liikide pesitsusajal). Metsas telkimiseks ja lõkke tegemiseks on vajalik maaomaniku luba.  Eestis ei ole isikute rühmi, kellel oleks metsasaaduste varumisele traditsioonilised õigused.  Kõik metsamajandamise kavad on avalikult kättesaadavad ja huvitatud isikud saavad nendega vajadusel tutvuda. Riigimetsa Majandamise Keskuse metsamajandamise kavad on kättesaadavad keskuse veebilehel.  Riigimetsade majandamine on FSC sertifitseeritud, seetõttu on metsamajandajad avaldanud valmisolekut arutada traditsioonilisi õigusi puudutavaid küsimusi huvirühmadega. Erametsade puhul võib ühendust võtta maaomanikega. | Kogu riik | Madal risk |  |
| KKV 3.6 Paigad, ressursid, elupaigad ja maastikud, millel on globaalne või riiklik kultuuriline, arheoloogiline või ajalooline tähtsus ja/või kohalike kogukondade ja põlisrahvaste traditsioonilisele kultuurile oluline kultuuriline, ökoloogiline, majanduslik või religioosne/sakraalne tähtsus, mis määratakse kindlaks nende kogukondade ning põlisrahvaste kaasabil. | 1, 4, 5, 9 |  | Kultuuriloolisi ja arheoloogilisi alasid ning kultuurilise, ajaloolise ja sakraalse väärtusega objekte leidub nii era- kui ka riigimetsades. Selliseid paiku majandatakse vastavalt erinevatele eeskirjadele ja majandamiskavadele. Ajaloolised paigad on Muinsuskaitseameti järelevalve all, linnametsi ja -parke haldavad kohalikud omavalitsused.  Kultuuriloolisi üksikobjekte kaitstakse looduskaitseseaduse alusel. Võimaluse korral ühendatakse eespool nimetatud objekte sisaldavad metsad kaitsealadega. Metsades asuvate kultuuriobjektide kohta on olemas ka avalik andmebaas. Selle võib leida RMK ja maa-ameti veebilehel.  RMK korraldas metsade pärandkultuuri objektide inventeerimise projekti. Teave on kättesaadav Maa-ameti andmebaasis, samuti RMK veebilehel.  Keskkonnainspektsiooni andmetel ei ole kultuuriliselt väärtuslike metsadega olulisi probleeme. On olnud mõned üksikud juhud, kui inimesed on selliseid objekte kahjustanud.  Kõik sedalaadi objektid ja alad kantakse ka EELISe andmebaasi. | Kogu riik | Madal risk | Ei kohaldata |

**Lisa A** **Teabeallikate loetelu**

Märkige kõik riskihindamise käigus kasutatud teabeallikad, k.a dokumendis FSC-PRO-60-002a nimetatud.

|  |  |  |
| --- | --- | --- |
| **Nr** | **Teabeallikas** | **Asjakohased indikaatorid ja kontrollitud puidu kategooriad** |
| 1 | KKVde inventuuri andmed EELISe andmebaasis. Eesti Looduse Infosüsteem (www.eelis.ee) | 3.1, 3.2, 3.3, 3.4 |
| 2 | Metsaregister. Avalik metsaregister (http://register.metsad.ee/avalik/) | 3.1, 3.2, 3.3, 3.4 |
| 3 | Metsaseadus. Vastu võetud 07.06.2006 RT I 2006, 30, 232, jõustumine 01.01.2007, osaliselt 01.07.2007. | 3.1, 3.2, 3.3, 3.4 |
| 4 | Looduskaitseseadus. Vastu võetud 21.04.2004, RT I 2004, 38, 258, jõustumine 10.05.2004. | 3.1, 3.2, 3.3, 3.4 |
| 5 | Keskkonnainspektsiooni vastus NEPConi taotlusele (05.05.2014 nr -J-6-4/235-2). | 3.1, 3.2, 3.3, 3.4 |
| 6 | Keskkonnaseadustiku üldosa seadus. Vastu võetud 16.02.2011, RT I, 28.02.2011, 1, jõustumine 01.08.2014, osaliselt 01.01.2015 ja 01.08.2017. Reguleerib igaüheõigust ja koondab eri seaduste asjakohaseid nõudeid. 4. peatükk, 2. jagu "Õigus kasutada võõrast maatükki ja veekogu" | 3.5 |
| 7 | Veeseadus. Vastu võetud 11.05.1994, [RT I 1994, 40, 655](https://www.riigiteataja.ee/akt/28669), jõustumine 16.06.1994. |  |
| 8 | Keskkonnaagentuuri statistilised andmed metsade vääriselupaikades lubatud raiete kohta. | 3.3, 3.4 |
| 9 | Maa-amet , kultuuriobjektide andmebaas | 3.6 |
| 10 |  |  |
| 11 |  |  |
| 12 |  |  |
| 13 |  |  |

1. Põhjendage, miks kasutati riskihindamisel ainult neid allikaid. [↑](#footnote-ref-1)